**ПРЕДЛОГ ЗАКОНА**

**О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ НАРОДНЕ РЕПУБЛИКЕ КИНЕ О СПРЕЧАВАЊУ КРАЂE, ТАЈНИХ ИСКОПАВАЊА И НЕЗАКОНИТОГ УВОЗА И ИЗВОЗА КУЛТУРНИХ ДОБАРА**

**Члан 1.**

Потврђује се Споразум између Владе Републике Србије и Владе Народне Републике Кине о спречавању крађе, тајних ископавања и незаконитог увоза и извоза културних добара, потписан 17. октобра 2023. године у Пекингу, на српском, кинеском и енглеском језику.

**Члан 2.**

Текст Споразума између Владе Републике Србије и Владе Народне Републике Кине о спречавању крађе, тајних ископавања и незаконитог увоза и извоза културних добара, у оригиналу на српском језику гласи:

**Споразум**

**између**

**Владе Републике Србије**

**и**

**Владе Народне Републике Кине**

**о**

**спречавању крађе, тајних ископавања и незаконитог**

**увоза и извоза културних добара**

Влада Републике Србије и Влада Народне Републике Кине (у даљем у тексту: Стране),

примењујући Конвенцију Унеска од 14. новембра 1970. године о начинима забране и спречавања незаконитог увоза, извоза и преноса власништва над културним добрима чије су потписнице обе земље,

у уверењу да јачање билатералне сарадње на пољу заштите културних добара служи као значајно средство за јачање тешњих билатералних односа и као делотворан приступ испуњавању мисије заштите културног наслеђа човечанства, и

имајући у виду да крађа, тајно ископавање и незаконит увоз и извоз културних добара представљају озбиљну претњу културном наслеђу човечанства,

у уверењу да сарадња између обе земље може да пружи значајан допринос спречавању крађе, тајног ископавања и незаконитог увоза и извоза културних добара,

договориле су се о следећем:

**Члан 1.**

1.1. Стране су сагласне да предузимају потребне мере које се тичу борбе против крађе, тајног ископавања и незаконитог увоза и извоза културних добара у складу са *Конвенцијом Унеска о начинима забране и спречавања незаконитог увоза, извоза и преноса власништва над културним добрима (1970)*.

1.2. Класификација кинеског културног наслеђа која је резултат крађе, тајног ископавања и незаконитог увоза и извоза ће се вршити у складу са законима Кине.

Класификација српског културног наслеђа која је резултат крађе, тајног ископавања и незаконитог увоза и извоза вршиће се у складу са законима Републике Србије. Прилози који су део Уговора одговарају културној баштини дефинисаној за сваку земљу посебно.

1.3. У случају сукоба закона две земље у погледу спровођења овог Споразума, одговарајућа министарства Страна ће их разрешити путем консултација.

**Члан 2.**

За извршење овог Споразума, Стране именују, свака за себе, за Србију: Министарство културе Републике Србије, за Кину: Државна управа за културно наслеђе Кине, као тела одговорна за његово спровођење. Сарадња Страна ће укључивати спровођење *Конвенције Унеска о начинима забране и спречавања незаконитог увоза, извоза и преноса власништва над културним добрима (1970)*. У том смислу ће одговарајућа министарства која Стране одреде успоставити тесну и непрекидну сарадњу.

**Члан 3.**

3.1. За сврхе овог Споразума, Стране ће размењивати информације, које ће обухватати:

А. Законе и друге прописе о заштити културних добара, посебно о спречавању крађе, тајног ископавања и незаконитог увоза и извоза културних добара, као и релевантне политике и мере које буду разрадили надлежни органи власти;

Б. Информације о културној баштини која је забрањена за извоз и која је одређена на основу истих правила и стандарда;

В. Информације о извозним сертификатима културних добара;

Г. Информације о организацијама надлежним за заштиту и очување културних добара;

Д. Информације о подземним и подводним артефактима као и о археолошким открићима од значаја за обе стране;

Ф. Основне процедуре које се односе на промет културним добрима.

3.2. Горе наведене информације морају да се редовно ажурирају.

**Члан 4.**

Стране ће јачати размену и обуку службеника на пољу заштите од крађе, тајног ископавања и незаконитог увоза и извоза културних добара, посебно на пољу управљања безбедношћу културних добара, управљања тржиштима културних добара, управљања извозом и увозом културних добара, израдом закона, прикупљања података и сарадње на међународним питањима.

**Члан 5.**

За сврхе овог Споразума, Стране ће јачати сарадњу и даље ће побољшавати обострани систем лиценцирања за извоз културних добара, систем регистрације културних добара, систем објављивања информација о украденим културним добрима и систем надзора над увозом културних добара.

**Члан 6.**

Стране ће решавати, путем консултација, проблеме који се односе на трошкове који буду настајали за време спровођења овог Споразума. Стране имају право на оправдану накнаду за враћање културног добра стеченог крађом, тајним ископавањем или незаконим увозом и извозом.

**Члан 7.**

7.1. Стране ће одржавати редовне консултације и координираће међусобне ставове о мултилатералним питањима која се односе на спречавање крађе, тајно ископавање и незаконит увоз и извоз културних добара.

7.2. Стране ће заједно радити на подизању свести јавности у целини, музеја и других културних организација о претњама до којих доводе крађа, тајно ископавање и незаконит увоз и извоз културних добара у међународној заједници.

Унапређиваће сарадњу са организацијама које спроводе одговарајуће међународне конвенције УНЕСКО и координираће културне односе са трећим земљама.

7.3. Стране ће међусобно достављати податке о незаконитој културној баштини која се појављује на међународном тржишту културне баштине, а односи се на Стране, и међусобно ће делити информације које се односе на оцену, регистровање, задржавање и

враћање изгубљених културних добара Страна приликом спровођења одговарајућих истрага.

7.4. Стране ће међусобно предузимати све потребне мере за спречавање и уклањање нелегалног увоза и преноса власништва над културним добрима друге Стране, као и мере за враћање културне баштине која је незаконито извезена и чува се на територији друге Стране. Стране ће сарађивати са одговарајућим надлежним органима у вези са горе наведеним питањима.

**Члан 8.**

Стране ће успоставити механизам за редовне консултације ради решавања проблема који настају из реализације овог Споразума и израђивати планове за даљу сарадњу.

**Члан 9.**

Стране ће се међусобно обавестити о одговарајућим домаћим правним процедурама за потребе ратификације Споразума. Овај Споразум ће ступити на снагу са датумом пријема дипломатске ноте о његовој потврди од друге Стране.

**Члан 10.**

Овај Споразум ће важити пет (5) година и биће аутоматски обновљан на периоде од пет (5) година, осим уколико Стране једна другу не обавесте у писаној форми о својој одлуци да га раскину бар шест (6) месеци пре истека првобитног или продуженог периода важења.

У потврду чега су долепотписани, прописно за то овлашћени од својих Влада, потписали овај споразум.

Сачињено у два примерка, у Пекингу на дан 17. 10. 2023, на српском, кинеском и енглеском језику, с тим да су сва три текста подједнако аутентична. У случају разлика у тумачењу Споразума, меродаван је текст на енглеском језику.

За Владу Републике Србије За Владу Народне Републике Кине

**Прилог I**

**Категорије кинеских културних добара**

**I. Производи од камена:**

1. Алатке/прибор урађен од пешчаника, базалта, кречњака, шљунка, кремена и других врста камена који углавном обухватају све врсте стругалица, сецкалица, алата са оштрим ивицама, секире, секаче, ашове, длета, плугове, криве сабље, мотике, српове, воденични камен, *frotton*, ротирајући точак, мрежни одвод, *steinkern*, шкриљац, кугла оф камена и други прибор, као и Би Гаде са отвором у центру), аван, тегле, чиније, лонце, камени аван за млевење и држање мастила, камен који служи као гонг, калупе за прибор, намештај и други прибор и производи који су приближно произведени у периоду између 2 милиона година пре нове ере и па до 1949. године нове ере.
2. Оруђе урађено од базалта, шљунка, кремена и других врста камена, углавном обухвата све врсте врхова стрела, томахавк, бодеж-секиру, мач, куглице, копље и друго оруђе које је произведено приближно у периоду између пре 50 хиљада година и 800 година пре нове ере.
3. Скулптуре/статуе/орнаменти или декорације урађене од пешчаника, базалта, кречњака и других врста камена углавном обухватају све врсте камених плоча, куле осматрачнице, украсне стубове, сутра стеле, резбарене скулптуре, статуе, натписе, имитације статуа, ограде, печате, "Гуан" и "Гуо" (унутрашње и спољне мртвачке сандуке), епитафе, рељефе у камену, украсни камен, компоненте за градњу и друго, који су приближно произведени у периоду између 8000 година пре нове ере и 1949. године нове ере.

**II. Производи од жада:**

1. Ритуалне посуде направљене од тремолита, актинолита, серпентина и других врста жадног материјала који се користио за потребе приношења жртава, ритуалне и друге активности. Углавном садрже све врсте Би Гаде са отвором у центру), Цонг (правоугаони жад са округлим отвором), таблица Гуи Гаде), Зханг (кратка таблица од жада), Хуанг (привезак у облику полупрстена од жада), Ху (жад у облику тигра), секира, ашов, ратна секира, краљевски печат, томахавк, бодеж-секира, нож, књига и остало који су приближно произведени у периоду између 6000 пре нове ере и 1911. године нове ере.
2. Погребни артикли направљени од тремолита, актинолита, серпентина и других врста жадног материјала који су сахрањивани са покојником. Углавном обухватају све врсте одевних предмета, одећу, јастуке, Хан Гаде који се држе у устима покојника), Wо Гаде који се чврсто држао у руци покојника), Саи Гаде чепиће који су стављани у 9 отвора на покојнику), епитафе и остало, који су приближно произведени у периоду између 6000 пре нове ере и 1949. године нове ере.
3. Орнаменти урађени од тремолита, актинолита, ахата, кристала, ћилибара, корала и других врста жада и материјала од драгоценог камења који су се користили за украшавање, декорације, итд. Углавном садрже све врсте амајлија, украсних шнала за косу, шнала којима се коса китила, наруквице, огрлице, прстење, привеске, купе за косу, украсна зрнца, чешљеве, жигове, украсе за мач, украсе за појас, копче за појасеве, прстење, фигурице у виду орнамента, животиње у виду орнамента, цвет и птица у виду орнамента, и друго, који су приближно произведени у периоду између 6000 пре нове ере и 1949. године нове ере.
4. Артикли прибора урађени од тремолита, актинолита, серпентина, ахата, кристала и друге врсте жадног материјала који су се користили у свакодневном животу и као аранжмани. Углавном садрже све врсте шоља, тањира, кутија, лонаца, чинија, боца, пећи за ложење, кадионица, боца за бурмут, материјал за писање, печате, новчиће, значке, посуде за цвеће, декоративни намештај, ситан шљунак, параване и остало, који су били приближно произведени у периоду између 1600 пре нове ере и 1949. године нове ере.

**III. Керамика**

1. Прибор/направе урађене од керамике, стакла и емајла, укључујући керамички прибор као што је прибор од сиве грнчарије, од теракоте, обојене грнчарије, црне грнчарије, смеђе грнчарије, беле грнчарије, грнчарије са сјајном глазуром, земљане посуде од пешчаника љубичасте боје и остало, као и прибор од порцелана урађен од протопорцелана, у зеленој боји жада, керамички бели прибор, обојени порцелан, плави и бели порцелан, емајл са глазуром, итд. Углавном обухватају све врсте тегли, лонаца, чинија, тањира, производа Yу (бокали за држање течности са широким отвором), боце, чаше, чиније од земље, посуде за прање, велике посуде, „ум“ „Зум“ (прибор за вино), Динг (посуда за кување), Ли (велики земљани лонац), Јуе (прибор за вино са три стопе), Доу (прибор за држање хране), Гуи (врч са три шупље стопе), рерна, котлић, јастук, лампе, пећ, кадионица, ваљак, сто, боца за бурмут, шах, ротирајући точак, материјал за писање, калуп за прављење грнчарије и држача за грнчарију, пећ за печење производа, плочице и друго, који су приближно произведени у периоду између 8000 пре нове ере и 1949. нове ере.
2. Модели резбарија/скулптура који су направљени од грнчарије, порцелана и блата, углавном обухватају све моделе божанстава, обличја, животиња, биљака, кућа, дворишта, намештаја, складишта и кухиња, поља, возила, чамаца, итд., који су приближно били произведени у периоду између 6000 пре нове ере и 1949. нове ере.
3. Архитектонске компоненте урађене од керамике, цигле и стакла које углавном укључују све врсте равног црепа, жљебастог црепа, црепа за стрехе, ивице у облику животиња, цигле са текстуром, шупље цигле, рељеф изливених цигала, резбарене цигле, бојене плочице и остало, које су приближно произведене у периоду између 2100 пре нове ере и 949. нове ере

**IV. Сликарство и калиграфија / књиге и документа / други производи урађени од папира**

1. Калиграфија обухвата текстове писане руком, угравиране текстове или штампане на различитим носачима материјала са редовним писмом, текућим писмом, курзивом, званичним писмом и печатним писмом у облику дрвореза, албуме, лепезе, куплете, паравана, итд. Углавном обухватају све врсте модела калиграфија, полирање са уписом на камену, књиге о полирању и друго, све произведено приближно у периоду између 1600 пре нове ере и 1949. нове ере.
2. Слике укључују приказе пејзажа, приказе цвета-птице, сликање фигура и друге облике осликавања који су нацртани, угравирани или штампани на различитим носачима материјала. Углавном обухватају све врсте осликавања на камену, на свили, мурале, осликавање мастилом, осликавање у бојама, гравирање као и сликање уљаним бојама, воденим бојама, „гоуацхе“ сликање, цртеже, скице и остало, који су приближно урађени у периоду између 6000 пре нове ере и 1949. нове ере.
3. Књиге и документа обухватају све врсте старих књига, предмете и другу угравирану литературу, написану или утиснуту у било коју врсту корњачине коре, животињске кости, бамбус, свилу, папир и друге носаче материјала на етничким кинеским језицима. Углавном обухватају све врсте костију оракула, свечане споразуме, комаде бамбуса, рукописе на свили, књиге, диктиране текстове, писане текстове, локалне хронике, документа, уговоре, мапе, пројекте, цртеже, генеалогију, писма, рукописе, различите нацрте, различите копије, кореспонденцију, документа, телеграме, уписе, новине и часописе, уџбенике за учење, флајере, сертификате и дозволе, рекламне материјале, дневнике, записе и све врсте угравираних текстова који су приближно произведени у периоду између 3500 пре нове ере и 1949. нове ере.
4. Папири обухватају сваку врсту папира урађеног од биљног влакна и других сличних материјала, који су приближно произведени у периоду између 200 пре нове ере и 1949. нове ере.
5. Новчанице израђене од папира углавном обухватају све врсте папирне валуте које се на кинеском изговарају као Јиаози, Qианyин, Хуизи, Баоцхао, Qианпиао, Yинпиао, Цхаопиао и друге, које су приближно произведене у периоду између 900 пре нове ере и 1949. нове ере.
6. Марке/поштански производи, које је штампала и издала поштанска управа за слање и испоруку поштанских пошиљки, углавном укључује све врсте марки, коверата са утиснутим маркама, разгледнице, писма, контражигове, плочу за штампање и друго, који су приближно произведени у периоду између 1878 нове ере и 1949. нове ере.

**V. Бронза:**

1. Ритуални прибор урађен од чистог бакра, легуре лима-олова и од других сличних легура, који се користи за приношење жртава, за церемоније, итд. Углавном укључују све врсте прибора за јело, као што су Динг (посуда за кување), Гуи (округла корпа у којој се држи скувана храна), Ли (велики земљани лонац), Yан (прибор за кување), Доу (прибор за држање хране), Xу (прибор за држање припремљене хране), Фу (посуда за држање обилне количине житарица) и Дун (посуда за држање проса); све врсте прибора за пиће, као што је Гу (врч), Јуе (прибор за вино са три ножице), Јиа (чаша за вино са округлим отвором и са три стопе), Јуе (прибор за грејање вина), Гонг (прибор за вино направљен од рога), Зхи (прибор за пиће), Зун (прибор за вино), Yоу (прибор за вино у различитим облицима), лонац, Хе (прибор за пиће са три или четири стопе) и Yи (прибор за вино); све врсте прибора за држање воде, као што су послужавник, посуда за прање, Јиан (лавор) и Фоу (земљани суд за отицање воде); и све врсте музичких инструмената, као што су гонг, цимбала, звона, бубњеви, Цхунyу (бронзани музички инструмент). Они су приближно произведени у периоду између 2100 пре нове ере и 1911. године нове ере.
2. Оруђа направљена од чистог бакра, легуре лима и олова, и од других сличних легура углавном обухватају све врсте бодежа-секира, кривих сабљи, мачева, копаља, хелебарди, врхова стрела, топова, бодежа, самострела, заштитних оклопа и остало, који су приближно произведени у периоду између 3000 пре нове ере и 1911. нове ере.
3. „Fann“ додаци/алатке направљени од чистог бакра, легуре лима и олова и других сличних легура углавном обухватају све врсте ашова, брадви, длета, мотика, Бо (алатка слична мотици), ручних бургија, кука, итд., који су приближно произведени у периоду између 3000 пре нове ере и 1911. нове ере.
4. Дневни прибор урађен од чистог бакра, легуре лима и олова и од других сличних легура углавном обухвата све врсте лампи, огледала, пећи, пећница, боца, лонаца, притискача за папир, прибора за писање, држаче за појасеве, гвожђе, држаче, посуде за цвеће, декоративни намештај, прибор за обуздавање коња и инструменте за мерење тежине и дужине, лењире, справе за мерење дужине, ваге, справе за мерење тежине, течности, кофе), архитектонске компоненте и остало, који су приближно произведени у периоду између 3000 пре нове ере и 1949. нове ере.
5. Скулптуре/статуе урађене од чистог бакра, легуре лима и олова, и других сличних легура углавном обухватају све скулптуре/статуе божанстава, фигуре, животиње, биљке и остало, који су приближно произведени у периоду између 2100 пре нове ере и 1949. нове ере.
6. Новчићи урађени од чистог бакра, легуре лима и олова и других сличних легура углавном обухватају све врсте новчића од каури шкољке, новчиће у облику ашова, новчиће у облику ножа, округле новчиће и новчиће коване у ратном периоду (или „гримаце“ новчиће), новчић за бацање у ваздух, Тонгбао новчић, Yуанбао новчић, Гуохао новчић (новчић са називом земље), Нианхао новчић (новчић са називом владавине), Yасхенг новчић (новчић за благослов), Qианпаи (новчана плочица), модла за новчић, плочица за штампање папирног новца и остало, који су приближно произведени у периоду између 1600 пре нове ере и 1949. нове ере.
7. Значке/империјални печати урађени од чистог бакра, легуре лима и олова, и осталих сличних легура углавном обухватају све врсте значки у виду тигра, значки у виду рибе, значки у виду корњаче, плакете, значке, купоне, царске печате, печате, значке, и остало, који су приближно произведени у периоду између 1600 пре нове ере и 1949. нове ере.

**VI. Остали метали:**

1. Алати/прибор урађени од злата, сребра, бакра, гвожђа, лима, олова и других сличних легура углавном обухватају све врсте алата и прибора, као што су мотике, секире, ашови, плугови, српови, дрљаче, тестере, чекићи, ручне бургије, игле, ексери, куке, итд, као и све врсте прибора/додатака као што су лонци, чиније, чаше, тањири, посуде за прање, кутије, боце, посуде за загревање воде, „споо“ плочице, даске, штапови, звона, лампе, торњеви, кадионице, браве, ротирајући точкови, заптивачи, украси за главе животиња, прибор за писање, сатови, скиптар Руyи, боце за бурмут, играчке, кочије, прибор за обуздавање коња, ваза за цвеће, декоративан намештај, прибор за астрономски алманах, инструменти за мерење тежине и дужине, додаци за обуздавање коња, производи од емајла, алати за производњу, индустријска опрема, инструменти, аудио и видео производи и остали додаци и прибор, који су приближно произведени у периоду између 800 пре нове ере и 1949. нове ере.
2. Оруђе направљено од злата, сребра, гвожђа и других сличних легура углавном обухвата све врсте античког оруђа попут мачева, кривих сабљи, копаља, хелебарди, врхова стрела, топова, мина, самострела, штитника, као и све врсте савременог оружја попут пушака, бомби, тенкова, ратних бродова, ваздухоплова, експлозива и другог савременог и модерног наоружања, које је произведено у периоду између 800 пре нове ере и 1949. нове ере.
3. Украси и декорација урађени од злата, сребра и других сличних легура обухватају све врсте крунског украса, украса за главу, маске, пластроне, украсе за руке, украсе за ручне зглобове, украсе за каишеве, прибор за облачење, украсе за мачеве, украсе за плоче, украсе за зауздавање коња и друго, који су приближно произведени у периоду између 800 пре нове ере и 1949. нове ере.
4. Скулптуре/статуе урађене од злата, сребра, гвожђа, лима, алуминијума и других легура углавном обухватају све скулптуре/статуа божанстава, људских фигура, животиња, биљака и осталог, које су приближно произведени у периоду између 800 пре нове ере и 1949. нове ере.
5. Новчићи урађени од злата, сребра, бакра, гвожђа, лима, олова, никла и других сличних метала или легура углавном обухватају све врсте златних плоча, златних блокова, златних новчића, златних ингота, златних полуга, сребрног одевног материјала, сребрних полуга, сребрног ингота, сребрних плоча, сребрних новчића, сребрних копита, сребрних новчића за бацање у ваздух, гвоздених новчића Тонгбао, новчића направљених од машински припремљене легуре, јубиларних новчића, као и стереотип, плоча за штампање новчаница и друго, који су сви приближно произведени у периоду између 800 пре нове ере и 1949. нове ере.
6. Значке/печати направљени од злата, сребра, гвожђа, лима, алуминијума, и других сличних метала обухватају све врсте плочица, значки, купона, краљевских печата, печата, беџева и осталог, који су приближно произведени у периоду између 1600 пре нове ере и 1949. нове ере.

**VII. Производи од бамбуса и дрвета:**

1. Скулптуре/статуе урађене од бамбуса, дрвета, ратана, језгара, тикве, киселог дрвета и других сличних материјала углавном обухватају скулптуре/статуе божанстава, фигуре, животиње, Руyи-скиптар, печат, прибор за писање (пера, држачи за перо, наслони за руку, држачи за папир, чистач за четкицу), гравуре и остало, који су приближно произведени у периоду између 5000 пре нове ере и 1949. нове ере.
2. Намештај направљен од дрвета „уангхуали“, „падаук“, „wенге“, „нанму“ (персијски кедар), абоноса, махагонија, дрва живота, камфорног дрвета, бреста, букве и друге сличне дрвене грађе, обухвата углавном све врсте столова, столица, округлих столица, држача, кревета, лежаја, комода, ормана, столова, прибора за чај, кутија, остава, полица за одећу, паравана и њихових компоненти, који су приближно произведени у периоду између 1600 пре нове ере и 1949. нове ере.
3. Прибор/додаци урађени од бамбуса, дрвета, тикве, киселог дрвета и других сличних материјала углавном обухватају све врсте чинија, тегли, кутија, боца, тањира, лонаца, Доу (прибор за држање хране), чаше, Зун (врч за вино), абатис, корпице, комоде за улепшавање са огледалом, лепезе, чешљеве, чешљеве са финим зупцима, лампе, лире, флауте, вертикалне флауте од бамбуса, свирале, Се (харфа од 25-хоризонталних жица), бубањ, лук, оклоп, штитник, јастук, кочију, чамац, носиљку, прибор за писање, печат, шаховску таблу, шаховске фигуре, играчку, лутку, маску, прибор за пушење, значку, држач, "Гуан" и "Гуо" (унутрашњи и спољни мртвачки сандуци) и остало, који су приближно произведени у периоду између 5000 пре нове ере и 1949. нове ере.
4. Архитектонске компоненте и архитектонски модели урађени од бамбуса, дрвета, киселог дрвета и других сличних материјала углавном обухватају све врсте врата, прозора, кровних греда, стубова, плоча, рога крова, главног венца, озрњеног косника на вратима, плафона, шина и различитих архитектонских компоненти и модела, који су приближно произведени у периоду између 1600 пре нове ере и 1949. нове ере.

**VIII. Кожа, текстил и различите врсте органских супстанци:**

1. Одећа и занатски радови урађени од коже, вуне, свиле, памука, платна и других биљних влакана углавном обухватају све врсте ципела, шешира, одевних предмета, украса, ћебади, застава, маски, Тангка (тибетанска уметност „скрол“ сликања) и други прибор, који је приближно произведен у периоду између 5000 пре нове ере и 1966. нове ере.
2. Прибор/додаци урађени или сашивени од биљних влакана, коже и других сличних материјала углавном обухватају све врсте чинија, чаша, кутија, торби, буради (кофа), (артикле) за позориште сенки, играчке, кочије, прибор за обуздавање коња, итд., који су приближно произведени у периоду између 1600 пре нове ере и 1949. нове ере.
3. Оруђе и прибор урађен од коже и других сличних материјала углавном обухвата све врсте оклопа, алата који служе за заштиту итд., који су приближно произведени у периоду између 1600 пре нове ере и 1949. нове ере.
4. Производи од стакла урађени од силикона, олова, баријума и других сличних материјала углавном обухватају све врсте свирала, украсних зрнаца, копчи, привезака, прстења, значки, тањира издељених на делове, ремена за мачеве, шаховских фигура, прибора за пушење, итд., који су приближно произведени у периоду између 1100 пре нове ере и 1949. нове ере.

**IX. Производи од костију, зуба и рогова:**

Производи урађени од животињске кости, слоноваче, рога вола, рога носорога, парожака, морске корњаче, морске шкољке и других сличних материјала углавном укључују све врсте игала, цевчица, прстенова, свирала, пиштаљки, ножева, ручних алата за бушење рупа, Си (пољопривредна алатка у облику ашова), српова, бодежа, мехура, врхова стрела, шнала за косу, кутија, шоља, печата, прибор за писање (перо, ослонац за руку, притискача папира, итд.), значки, новчића, украса, декоративног намештаја, паравана и осталог, који су приближно произведени између периода од пре 500 хиљада година и 1949. нове ере.

Поред културних реликвија које су напред наведене, кинеске културне реликвије које следе не подлежу добу старости доње границе који је ограничен уговором због законских или професионалних разлога:

1. Кинеске културне реликвије које су украдене, тајно ископане, незаконито продаване или кријумчарене ван граница Народне Републике Кине.
2. Све врсте локалитета са непокретним културним наслеђем и споменици као и њихови саставни делови попут муралног сликарства, резбарених радова, скулптура, итд.

**Прилог II**

**Категорије српског културног наслеђа**

**Категорије културног наслеђа које потенцијално могу бити предмет крађе, незаконитог промета и незаконитих ископавања су одређена културна добра и добра под претходном заштитом и то:**

НЕПОКРЕТНО НАСЛЕЂЕ

**а) Споменик културе** као грађевинско-архитектонски објекат од посебног културног или историјског значаја, као и његова градитељска целина, објекат народног градитељства, други непокретни објекат, део објекта и целине са својствима везаним за одређену средину, дело монументалног и декоративног сликарства, вајарства, примењених уметности и техничке културе, као и друга покретна ствар у њима од посебног културног и историјског значаја.

**в) Археолошко налазиште** као земљишта или површине под водом који садржи остатке грађевина и других непокретних објеката, гробних и других налаза, као и покретне предмете из ранијих историјских доба, а од посебног су културног и историјског значаја.

ПОКРЕТНО НАСЛЕЂЕ

**а) Уметничко-историјско дело** и историјски предмет, односно група предмета, који самостално или заједнички имају посебан значај за упознавање историјског, културног, научног и техничког развитка, као и природе и њеног развитка без обзира на то кад и где су настали и да ли се налазе у установама заштите или изван њих, као и документациони материјал уз те предмете. Врсте уметничких дела:

(1) иконе, накит и други предмети средњовековне уметности;

(2) декоративна архитектонска пластика - дрво, камен;

(3) фреске - оригинале и копије;

(4) дела домаћег сликарства;

(5) скулптуре и рељефи у свим материјалима до 1900. године;

(6) дела страног сликарства од најранијих периода;

(7) домаћа графика и цртежи до 1900. године

(1) објекти сеоске архитектуре;

(2) дрвено, метално и текстилно покућство и посуђе;

(3) објекти градске архитектуре и покућство балканске чаршије (дрвено покућство, метално посуђе, ћилими и др.);

(4) пољопривредне справе и алатке (сточарство, земљорадња, домаће радиности)

(5) алати и производи сеоских заната;

(6) алати, радионице, еснафски и занатски производи заната балканске чаршије;

(7) средства и предмети везани за саобраћај, пренос добара, трговину и мере и рабоше;

(8) сеоске ношње, накит и други предмети за кићење;

(9) грађанске ношње и накит балканске чаршије;

(10) предмети везани за обичаје, веровања и култове (иконе на дрвету и стаклу, маске, амајлије, вотиве, поскурнице, шаралице и др.);

(11) музички инструменти;

(12) дечије играчке;

(13) предмети народне медицине и ветерине;

(14) ликовна дела савремених сеоских стваралаца.

(15) оружје и војна опрема од краја средњег века, и то:

а) хладно оружје занатске и фабричке израде (ножеви, јатагани, сабље, мачеви, одбрамбено оружје),

б) оружни прибор (металне и кожне фишеклије, зејтинице, барутнице, арбије, калупи за ливење зрна, мере за барут),

в) ватрено оружје занатске и фабричке израде (пушке, пиштоље, кубуре, топови и све врсте савременог ватреног оружја),

г) војна опрема (кубурлуци, седла, добоши, војнички сандуци, силаве, чутурице, торбице, коњска опрема);

(2) униформе – једнообразна одећа припадника одређеног позива, и то:

а) војничке униформе, униформе службеника јавног саобраћаја, полиције, поште, царине и др.,

б) униформе цивилне заштите,

в) униформе одређених организација (сокола, пионира, извиђача, ОРА),

г) униформе одређених друштава (музичких, ватрогасних, спортских, ловачких и др.);

(3) заставе;

(4) знамења, и то:

а) медаље и споменице у својству одликовања и повеља,

б) ордење, амајлије, значке, ознаке, траке;

(5) реалије и меморијални предмети везани за значајне личности и догађаје, као и карактеристични предмети који су имали или имају употребну вредност;

(6) карте, планови и атласи (географске, политичке, природне, историјске, демографске, културолошке, етнографске, војне, административне, урбанистичке, саобраћајне);

(7) привредно-технички материјал фабричке производње (средства за производњу и производе који илуструју развој привреде);

(8) печати (установа, организација, одбора, друштава, личности), печати, прстенови, калупи за печате, отисци печата;

(9) плакате, леци, објаве, прогласи;

(10) фотографије и разгледнице историјске садржине.

(1) предмети од керамике, стакла, метала, порцелана, камена, дрвета, кости, рога, коже;

(2) стилски намештај;

(3) текстил и костим);

(4) уметнички вез и чипка;

(5) сатови;

(6) уметнички обрађено гвожђе и калупи за уметничке предмете;

(7) музички инструменти и музикалије;

(8) таписерије, оријентални ћилими и теписи;

(9) експериментална и уметничка фотографија;

(10) дописнице;

(11) дела савремене примењене уметности и дизајна.

(12) уметничко-историјска дела од значаја за савремену ликовну уметност од 1900. године до данас, и то: слике (уља, темпера, акварел, пастел и др.);скулптуре и објекти; графике и цртежи; нови медији (филм, фотографија, видео, хепенинг, инсталације и сл.).

(1) минерали;

(2) стене;

(3) руде;

(4) фосили;

(5) биљке;

(6) животиње;

(7) ловачки трофеји;

(8) прибор за лов;

(9) материјал из области шумарства

(1) производи занатства који непосредно претходе индустријској производњи и производи индустрије (алати, погонске машине, производи микроелектронике, предмети рачунске технике, апарати за домаћинство, електро апарати за медије, електро примопредајници, предмети фото и видео технике, пољопривредне машине и опрема, алати и машине за производњу оружја, предмети индустрије стакла и керамике, предмети текстилне индустрије, средства саобраћаја, ватрогасна средства);

(2) научно-технички, лабораторијски и лични предмети великих научника из природних наука;

(3) пројекти и макете значајних архитеката;

(4) средства система електропривреде;

(5) индустријске јединице за производњу енергије;

(6) интерактивни експонати и учила;

(7) музички аутомати и инструменти;

(8) предмети и машине за писање и штампање;

(9) мерни инструменти;

(10) средства за производњу и прераду метала;

(11) медицински инструменти и уређаји;

(12) опрема и документација природних наука.

уметничко-историјска дела домаћих и страних аутора, самоуких уметника и других личности са друштвених маргина, од значаја за наивну и маргиналну уметност почев од 1920. године, и то: слике (уља, темпера, пастели, комбин. техника и др.); скулптуре, склупторалне групе, објекти (дрво и др.); цртежи, графике; уметнички вез.

**б) Архивска грађа** коју чине изворни и репродуковани писани, цртани, компјутеризовани, штампани, фотографисани, филмовани, микрофилмовани, фонографисани или на други начин забележени документарни материјал од посебног значаја за науку и културу који је настао у раду државних органа и организација, органа јединица територијалне аутономије и локалне самоуправе, политичких организација и њихових органа, установа и других организација, верских заједница, као и појединаца, без обзира на то кад је и где настао и да ли се налази у установама заштите или ван њих.

**в) Филмска грађа** коју чине изворни материјали филма (оригинал негатив слике и тон негатив) и копије филма, оригинал и копија видео траке и други носачи записа регистроване слике у покрету без обзира на технику снимања и на то кад су и где настали, као и пратећи филмски материјал (сценарио, књига снимања, дијалог листа, филмски плакат, филмске фотографије, скице декора и костима, нотни записи филмске музике, рекламне публикације и други документи настали пре, за време и после снимања филма).

**г) Старa и реткa библиотечкa грађa** коју чине:

1) старе српске књиге:

(1) рукописне књиге на српскословенском и српском језику српскословенског језичког периода закључно са 18. веком, као и рукописне књиге настале до 1867. године на српскословенском, рускословенском (у српској употреби), славеносрпском и српском народном језику,

(2) штампане књиге, периодичне и друге публикације објављене на српскословенском, рускословенском (у српској употреби), славеносрпском и српском језику, закључно са 1867. годином,

(3) рукописне и штампане књиге на страним језицима чији је аутор припадник српског народа, закључно са 1867. годином,

(4) издања дубровачке књижевности, која припадају и српској и хрватској култури, закључно са 1867. годином;

2) старе стране књиге: рукописне и штампане књиге објављене до године која се узима као критеријум по прописима државе из које потичу;

3) ретке књиге: публикације које имају неко од следећих обележја:

(1) рукописне књиге настале после 1867. године,

(2) примерци публикације који због посебне опреме или садржине излазе из профила укупног тиража,

(3) библиофилска издања значајних аутора и библиофилска издања која имају посебну научну, историјску, културну или уметничку вредност,

(4) ретка издања из ратних периода 1912-1913, 1914-1918, 1941-1945. године,

(5) издања с тиражом мањим од 100 примерака која имају посебну научну, историјску, културну или уметничку вредност,

(6) цензурисана, проскрибована издања која су сачувана у малом броју примерака, а сама по себи имају велики културни значај,

(7) емигрантска издања објављена ван територије Републике Србије, сачувана у малом броју примерака;

4) посебне збирке:

(1) збирке књижевних и других рукописа и архивалија, мапа и карата, фотографија, гравира, музикалија, плаката, електронских публикација (укључујући и интернет баштину), библиотечки каталози и посебне библиотеке значајних личности, односно библиотеке целине од историјског, уметничког, научног или техничког значаја, које су у складу са овим законом утврђене као културно добро,

(2) музејски примерак сваке штампане или електронске публикације који Народна библиотека Србије и Библиотека Матице српске добијају путем обавезног примерка и трајно чувају по закону којим се уређује обавезни примерак.

**Члан 3.**

Овај закон ступа на снагу осмог дана од дана објављивања у „Службеном гласнику Републике Србије – Међународни уговори”.